LidanRubinov/Halacha-QA huggingface dataset:
שאלה: כיסוי עץ פרי בשנת שמיטה: האם מותר לכסות עץ פרי מפני הציפורים בשנת שמיטה?
תשובה: הצלת הפירות נחלקו בה האחרונים, דעת הרב קוק זצ"ל שאין להתיר, ואילו לדעת החזו"א זצ"ל אפשר לעשות פעולה זו. על כן אם יש הפסד גדול אפשר להקל, אולם בלא הפסד כדאי לחוש לדעת הרב קוק זצ"ל. בברכת התורה והארץ הרב יהודה הלוי עמיחי
שאלה: נאמנות חילוני לענין כשרות: ידוע כי עד אחד נאמן באיסורים. 1. האם דין זה קיים גם בחילוני שאינו שומר שבת וכשרות? 2. אם אינו נאמן האם כאשר חבר חילוני לעבודה מביא עוגיות קנויות- ואומר שנקנו במקום כשר- אסור לאכול מכך או שנקרא מסיח לפי תומו? 3. מה הדין כאשר משפחה של חוזרים בתשובה מתארחים אצל ההורים החילוניים- כאשר ההורים אומרים שהכינו להם אוכל כשר בכלים מיוחדים לכך?
תשובה: 1. לא, אם לא איכפת לו מהדברים הללו, אי אפשר לסמוך עליו. אלא אם כן, יודעים בוודאות שאדם זה לא משקר. לא מדין חזקה אלא בגלל וודאות ("קים ליה בגוויה"). היתה שאלה כזו ב"איגרות משה" באמריקה, זוג הורים מבוגרים עלו מרוסיה הסובייטית והיתה להם בת קומוניסטית, והם רצו להתארח אצלם וההורים שאלו את הגאון הרב משה פיינשטין אם הבת אומרת שהיא קנתה כלים חדשים ומצרכי מזון כשרים, האם יכולים לסמוך עליה או לא. והאבא טוען שברור לו שכלפיו היא לא תשקר (אף שהיא קומוניסטית). והרב פיינשטין פסק שלמרות שאין לה נאמנות מדין חזקה, כיון שקים ליה בגווה (מכיר אותה אישית שלא תשנה בדיבורה) זה נקרא כמו שלאדם יש סימן מובהק שהדבר הזה כשר, ומותר לו לסמוך על זה. 2. זה דבר שניתן לבירור, ומותר. ואין צריך לומר לגבי דבר סגור שנקנה. 3. כפי שנאמר בתחילת התשובה, סתם כך הם אינם נאמנים (כיון שלא מקפידים על כשרות, ובקלות דעת יכולים לזלזל בעניין). אלא אם כן, ברור לילדים שההורים לא ישנו בדיבורם, שכל מה שהם אומרים ומציינים נכון.
שאלה: מהו נדר באמת : מהו באמת נדר, אם אמרתי אני נודר נדר, זה באמת נחשב כנדר? ואם נדרתי נדר כאשר אמרתי (בעבר) אני נודר נדר שאם אני אקבל מעל 85 במבחן שיהיה מחר אני אעשה כך וכך. פה הגבלתי זמן והגדרתי את המבחן שהיה חשוב שהיה למחרת ורק לו ספסציפית אז במקרה הזה הנדר "הסתיים" לאחר שקיימתי את מה שאמרתי?
תשובה: אם התחייבת דבר שהוא מצווה אזי אתה מחוייב לעשות אותו. אולם אם אמרת שאתה עומד לעשות דבר שהוא לא מצווה, כגון: לשתות בקבוק קוקה קולה, אזי אתה לא חייב לעשות ואין בכך נדר. הנדר הוא כפי מה שהתחייבת. אם התחייבת ללמוד כל יום שתי משניות ולא הגבלת את עצמך בזמן אזי אתה חייב ללמוד כל יום שתי משניות. תוכל להפסיק זאת רק אם תעשה התרת נדרים על ידי רב. אולם אם התחייבת ללמוד במשך שבוע שתי משניות אזי אתה חייב רק במשך שבוע.
שאלה: חימום האוכל לליל הסדר: איך יספיק האוכל להתחמם מצאת השבת עד סעודת ליל הסדר, סיר מרק יצליח להתחמם על הפלטה?
תשובה: לאחר צאת שבת נכנס יום ראשון של פסח שחלים בו דיני יום טוב. מותר ביום טוב לבשל. אסור להבעיר אש אולם מותר להעביר אש מאש דלוקה. לכן יש להשאיר מערב שבת נר נשמה שידלוק גם במוצאי שבת. מנר זה ניתן להדליק להבת גז. לאחר השימוש באש אין לכבותה ביום טוב בידים.  ניתן להתקין חגז שגורם לאש להתכבות מאליה.
שאלה: הפטרת שבת הגדול בשנה שערב פסח חל בשבת: אני רואה בכל לוחות השנה, גם שלכם, שהשנה לא מפטירין את ההפטרה המסורתית ממלאכי לשבת הגדול. האם זה נכון?
תשובה: בספר א"י לגרי"מ טוקיצנסקי עמ' ס"א מביא שקוראים הפטרת "וערבה" בשבת הסמוכה לליל הסדר.
שאלה: "קוואטר" בהריון: רציתי לדעת האם ישנה בעיה להיות קוואטר בברית מילה בזמן הריון? (שמעתי שמועה שזה לא טוב לעשות).
תשובה: לא ידועה לי כל בעיה בכך שאישה בהריון תהיה "קוואטר" בברית מילה.
שאלה: כיבוי נר הבדלה ביין וברכת הבנים : 1. מהו המקור למנהג שבהבדלה שמכבים את הנר עם היין אז האבא או כל אחד לעצמו שם לילדים על המצח ומברכם? (אם אפשר גם שם של ספר או מידע אחר מפורט בעניין) 2. מהו המקור לברכת הבנים?
תשובה: 1. לא כולם מכבים עם היין, יש כאלה שמכבים גם כפשוטו. מה ששמים את היין, זהו עניין מיסטי שיש לו מקור, אומרים שזה מחזיר ממאור האדם שניטל (שמים על העיניים). 2. יעקב אבינו ברך את בניו "ישימך אלוקים כאפרים וכמנשה" ולכן בשבת שהיא מעין הברכה ויש שפע, בשבת מתברך כל השבוע, ולכן נוהגים ההורים לברך את ילדיהם שיצליחו בכל מעשיהם.
שאלה: נגיעה בטרמפים: אני גר בהתנחלות מבודדת שמגיע אליה אוטובוס פעם ביום. לפעמים אני צריך לקחת טרמפים ולעיתים המושב האחורי צפוף ולידי יושבת טרמפיסטית. לפעמים המגע הוא בלתי נמנע. האם במקרא כזה עלי לותר על הטרמפ, האם הדין שונה שלא בטוח שאגע בטרמפסית (בטעות כמובן), האם יש הבדל אם אני מכיר או לא מכיר את האישה? רק רציתי לציין שלא מדובר במגע של חיבה וכן אני נשוי.
תשובה: זה חלק מגדרי צניעות, וצריך להקפיד על זה. אין מה לעשות, תאלץ לוותר על הטרמפ ולחכות.
שאלה: החזרת כסף שנשכח: בזמן נקיונות הפסח מצאתי בבית שקית מלפני מספר שנים שמכילה כסף מזומן וצ קים. באותו זמן הייתי מדריך ואירגנו טיול לסניף שבשבילו אספנו כסף מכל חניך. חלק מההורים שילמו עבור הטיול במזומן וחלק בצ קים. בסופו של דבר קבלנו מימון לטיול מהמועצה, כך שהכסף נשאר אצלי. מקובל בסניפים שכסף שנשאר מטיול עובר להוצאות אחרות של הסניף. האם נכון להעביר את סכום הכסף לאותו הסניף, ומה עלי לעשות עם הצ קים אשר עבר תאריך הפדיון שלהם?
תשובה: עם הצ'יקים שתאריך פדיונם עבר אין מה לעשות (ההורים הללו הרוויחו מן השמים). אבל הכסף שנשאר יכול לעבור לסניף למימון פעילויות אחרות.
שאלה: כיצד לנהוג לגבי תעודות כשרות מזוייפות?: בעקבות כתבתך בעיתון "בשבע" בעניין תעודות הכשרות המזוייפות, ברצוני לשאול האם עלי להזהיר אנשים האוכלים במסעדות עם כשרויות אלו או רק להימנע מזה בעצמי?
תשובה: טוב ליידע גם את חברותיך, שאף שכתוב על כשרויות אלה שהן למהדרין, באמת אינן למהדרין, וכפי שכתבתי פעמים שכאשר הכשרות אינה למהדרין, אף אינה כשרה.
שאלה: חנוכת בית להשכרה: קניתי דירה ובכונתי להשכיר אותה. אני לא עובר לגור בדירה. האם עלי לעשות חנוכת בית או לברך את הדירה מה עלי לעשות במקרה כזה?
תשובה: מצד הדין אין צורך בחנוכת הבית כיון שאינך דר בדירה זו, אך טוב לעשות חנוכת בית לשמירה ולהצלחה בדירה החדשה.
שאלה: חישוב זמני התפילות במהלך טיסה ולאחריה: 1) אדם היוצא ביום שני בצהריים מלוס אנג לס בטיסה ישירה וינחת כעבור כחמש עשרה שעות בת"א. הזמן בארץ יהיה יום שלישי אחרי חצות היום. לפי שעון לוס אנג לס עדיין לילה ועוד לא עלה עמוד השחר. מה עליו לעשות לגבי תפילת שחרית? האם הוא יכול להתפלל בדרכו במטוס כשהוא למשל באירופה שם כבר עלה עמוד השחר או שלעולם מחשבים את הזמן לפי נקודת היציאה ועד להגעה למקום אחר? אם פטור הוא בפועל משחרית מתי חל עליו חיוב הנחת תפילין- האם יכול להניח במטוס ומתי, או רק אחרי הנחיתה בשדה התעופה. 2) אדם היוצא מת"א לפני שהגיע זמן המנחה בטיסה ישירה לניו יורק ובמהלכה כבר שקעה השמש בארץ ולכאורה עבר זמנו ובטל קרבנו, האם יכול (וממילא מחויב) להתפלל בניו יורק תפילת מנחה לאחר הנחיתה, שם עדיין לא שקעה השמש. האם יש עדיפות לכתחילה להתפלל מנחה במטוס (ואפילו אם לא ימצא מניין) כדי לצאת מהבעייה או שמא אין חשש בדבר.
תשובה: הכלל הוא שחלים על האדם דיני יום ולילה לפי מקום הימצאו על פני כדור הארץ, לא דווקא על פי מקום צאתו ובואו. אם אתה רואה שמתחיל להיות יום היכן שאתה עובר, למרות שהיכן שיצאת זה עוד לילה, תתפלל ותניח תפילין. כמו כן, אדם שיצא מת"א והיכן שנחת עדיין יום יכול להתפלל מנחה. השאלה הזו היתה לי לגבי אדם שהיה צריך לטוס בתשעת הימים לכיוון מערב ומסיבה מסוימת נדחתה הטיסה ליום צום תשעה באב, ושם הצום יוצא בשתים עשרה, כשאם היה בארץ הצום היה יוצא בשמונה, ואז התארך לו הצום. אמרתי לו שהוא צריך לצום עד סוף היום שם. אלא אם כן הוא חולה והוא לא יכול לצום. והא הדין, אם היה צריך לטוס מזרחה (להודו או סין), היום היה מתקצר לו בשעתיים. כתוב בתורה "שבת היא לכם בכל מושבותיכם"- והספורנו אומר "לפי מקום הימצאו של אדם על פני כדור הארץ". שבת לא נכנסת בכל המקומות באותו רגע, וגם לילה לא חל על כל המקומות באותו רגע.
שאלה: הכשרת כלים אחרי שנה ללא שימוש: אנו מקפידים על כשרות בביתנו והפרדה בין בשר לחלב. לפני שנה וחצי אני ואשתי הפכנו לצימחונים ואיננו מכניסים דברי בשר לביתנו. מאז ועד היום הכלים הבשריים שבביתנו עומדים ללא כל שימוש. האם עלי להגעיל את כל הכלים (זכוכית, חרסינה פורצן, פיירקס, וסכו"ם)? אני שואל שאלה זו היות ושמעתי בעבר כי לאחר שנה ללא שימוש יש המתירים לעשות שימוש בכלים ללא הכשרה. במידה והדבר נכון, האם הוא תופס גם לגבי חג הפסח (כלומר האם יש צורך להכשיר את הכלים שעמדו ללא שימוש במשך שנה וחצי לפסח)?
תשובה: באופן כללי ישנה שיטת החכם צבי, שלצורך פסח לאחר 12 חודש אין מכשירים, אמנם לכתחילה אין סומכים על זה רק מצרפים לזה עוד דברים. אינני יודע מה מנהג עדתך. לדעת חלק מפוסקי ספרד, כלי זכוכית ופירקס אינם צריכים הגעלה (הרב עובדיה). חרסינה אין להכשיר. פורצלן לכתחילה אין להכשיר אבל בגלל שעברו 12 חודש ובמקרה שיש הפסד תוכל להכשיר ע"י הגעלה 3 פעמים. לדעת הרב אליהו אין מכשירים פירקס ודורלקס. מנהג האשכנזים שאין מכשירים כלי זכוכית וכמובן חרס. כמובן, שיש צורך לקבל מידע איזה סוגי כלים מדובר כלי ראשון, שני וכו'. הרב חנן ברנד
שאלה: ויטמנים לחיזוק בפסח: בעקבות תקופה לא קלה שעברתי, התחלתי לפני כמה חודשים לקחת ויטמנים לחיזוק גוף ונפש שנרשמו לי ע"י רופא דתי. אני חוששת מאד להפסיק לקחת אותם למשך ימי החג, שכן לא רוצה ל"חזור אחורה". הרופא שרשם אותם אמר לי שאין בהם רכיבי חמץ, אך לא קיבלו אישור ככשרים לפסח. מה עלי לעשות? ( לויטמנים אין כלל טעם). וחג שמח
תשובה: אינני יודע את מידת החומרה, ועל זה רופא צריך להחליט אם יש נזק בהפסקה לשבוע. בכל אופן, כדורים בבליעה יותר קל מבחינה הלכתית. קימים גם ויטמינים כשרים לפסח של חברת דרך חיים וישנם גם סוגים של חברת ביוויט שאין בהם חמץ. עייני בעמ' צג' במדריך כשרות העדה החרדית. הרב חנן ברנד
שאלה: קדיש דרבנן שקודם  הודו : א. אני יודע שלדעת האר"י (וכן הבא"ח ועוד.)- חובה לאומרו- שכן זה נועד להפריד בין עולם העשייה ליצירה. אך במקומות אחרים כתבו ש נוהגים לאומרו וגם כאן באתר כל הרבנים שדנו בזה כתבו נוהגים - וראיתי בספר פסקי תשובות (הוספות על המשנה ברורה)- סימן קל"ב (בשו"ע)- שצריך ממש להקפיד לומד את הקדיש הזה ואת זה שלפני עלינו. למה כל הספרים מדגישים נוהגים ולא כותבים שצריך או שחובה לאומרו? אני יודע שבעבר הרחוק חלק מהמקומות (בחו"ל) היו אומרים רק שלושה קדישים בתפילת שחרית וחלק 5, אבל עדיין כיום כולם נוהגים אז למה זה כבר לא נהפך להיות דין- שצריך להגיד את זה? ב. האם יש רבנים שסוברים שצריך אדם שיש לו אב ואם לחשוש להגיד קדיש דרבנן בבית-כנסת של עמי-ארצות? ג. למעשה עכשיו אצלנו בישיבה, אין יתום כלל (ברוך-השם יום יום) בתפילת שחרית. ורק שאני נמצא (אני נוהג לפי הבא"ח הגר"מ אליהו)- אומרים (אני אומר) קדיש לפני הודו (לרוב לפני ברוך שאמר), אם המתפללים אצלנו לא אומרים קורבנות אני צריך להגיד כמה פסוקים שישמעו המתפללים בשביל שאני יוכל להגיד או שאני לא יוכל להגיד כלל בגלל שהתיקון להפרדת העולמות נועד לציבור כלל ואם הם לא אמרו- גם אני אמנע מאמירת הקדיש? ד. למעשה בסוף התפילה הקדישים שלפני קוה ולפני עלינו לשבח לא אומרים כלל, הייתה איזה תקופה שהייתי הולך לחזן ואומר לו שאני אומר קדיש (לפני עלינו) ואז ראיתי שזה טרחה גדולה וגם החזן "לא יודע מאיפה נפלתי עליו" שאני בא לומר קדיש- הפסקתי לצערי לומר קדיש למרות שזה חובה, רציתי לדעת שני דברים: 1. האם טעיתי כשהפסקתי לומר? 2. לגבי האשכנזים איזה קדישים מבין הקדישים שהזכרתי לעיל (לפני קוה ולפני עלינו )- הוא חובה ואיזה הוא רק מנהג או קדיש יתום שנועד רק ליתום, ולגבי הספרדים: למה הם מדגישים שהקדיש שלפני עלינו הוא קדיש יתום? הרי הוא חובה לאומרו והציבור יכולים להסיק מהדגשה זו שאם אין יתום אין לאומרו! מצטער שהארכתי, זה שאלות שאני שואל את עצמי כל יום, ואני מתבייש לשאול את הרבנים בישיבה כי הם בעצמם אף פעם לא שאלו את עצמם ואף לא מקיימים (לצערנו.), הייתי חייב לשאול- כי אני בספק כבר חצי שנה.
תשובה: עצם אמירת הקדיש בסוף התפלה אין בה טירחה דציבורא. אצל האשכנזים הסיבה לכך שלפעמים לא אומרים קדיש משום שמקפידים יותר שמי שאינו יתום מאב או אם לא יאמר קדיש. בכל אופן אתה צדקת בכך שראוי שבסוף התפלה יהיה לפחות קדיש אחד. יש עדיפות לומר קדיש דרבנן.
שאלה: השתלשלות ההלכה: ברצוני לשאול את הרב לגבי השתלשלות ההלכה. ישנן מחלוקות רבות הן במשנה והן בגמרא, וכן לימודים רבים במשנה ובגמרא. כיצד היו נוהגים לפני שהיה הדיון הזה בגמרא, בימי בית ראשון ושני, הרי כנראה גם היו המקרים הללו בפועל, ואיך היו נוהגים אז?
תשובה: בבית ראשון וגם בשני היה סנהדרין. תמיד היו מחלוקות, אלא שאז הדברים עמדו להכרעה. אם הסנהדרין הכריעו, הרמב"ן כותב בהשגותיו לספר המצוות, שאף אם אדם מחמיר במשהו והסנהדרין אומרים להקל, אין לו לנהוג כמותו אף לחומרה, הסברה הזו בטלה לגמרי. המחלוקות שהיו בסוף בית שני והלאה זה היה כשהסנהדרין לא תפקדה כמו שצריך. היו מחלוקות ולא הייתה הכרעה. יש כללי פסיקה (יחיד ורבים הלכה כרבים, הלכה כר"מ ועוד). איננו יכולים לדעת איך נהגו קודם, ואף אם אנו יודעים שבמקום מסוים נהגו בצורה מסוימת, נהגו כדעה מסוימת ולא היתה הכרעה בזה.
שאלה: כרפס בליל הסדר: מהו הכרפס הנהוג בליל הסדר?
תשובה: יש מנהגים שונים בענין. יש שכתבו שהוא סלרי וכך המנהג אצל ספרדים. יש שכתבו שהוא פטרוזיליה, אבל בגלל שיש ספק על הברכה אם נוהגים לאכלם חי נהגו רוב האשכנזים לקחת תפוחי אדמה. הרב חנן ברנד
שאלה: ברכה על קובה: מה מברכים על מרק קובה, כשציפוי הקובה עשוי מסולת ובתוכו בשר ועיקר השביעה היא על ידי הסולת?
תשובה: יש לברך על הסולת בורא מיני מזונות ועל המרק והבשר שהכל. ברכה אחרונה אם יש שיעור כזית רק מהסולת מברכים על המחיה, ובכל מקרה, בורא נפשות על השאר. הרב רואי מרגלת.
שאלה: כשרות ויטמינים ומצה עשירה לפסח: 1. אני לוקח בהוראת רופא כדורי ויטמין B12. הם של חברת סולגאר סופהרב, בצורת סוכריות מציצה בטעם תות. בבירור עם המפעל נאמר לי שהמוצר לא מכיל חמץ, אך המפעל אינו עובר הכשר מיוחד לפסח ולכן אין הכשר לפסח על המוצר. ייתכן שאפשר מבחינה רפואית לדלג על שבוע. האם להמשיך לקחת את הסוכריות? 2. בשבת ערב פסח - אשכנזים האוכלים מצה עשירה בכלי פסח - האם חובה להקפיד על ניקוי הכלים מפירורים עד חצות היום כדי שלא יתערבו באוכל בפסח עצמו?
תשובה: 1.קשה לסמוך על המפעל, כדאי להתיעץ עם ארגון ה כ-K בארה"ב שנותן הכשר לחלק מהמוצרים טל. 001-201-8370500 כמובן שיש לשאול רופא מה מידת הסיכון בהפסקה. 2. אשכנזים לא נהגו לאכול מצה עשירה, לאחר 4 שעות לכן יש לנקות הכלים. הרב חנן ברנד
שאלה: גילוח בסכין: הבנתי שמותר להתגלח רק במכונת גילוח בפנים אבל בצוואר האם מותר להתגלח עם תער?
תשובה: אפשר בצואר- בעורף, ובגרון מהבליטה ומטה אפשר להוריד בתער. הרב רואי מרגלית.
שאלה: שתיית יין בליל הסדר: מה דין שתיית 4 כוסות בליל הסדר לחולת סכרת, האם ואיזה יין מותר לשתות?
תשובה: אפשר לשתות יין יבש שאין בו סוכר, ובכל מקרה להתיעץ עם רופא על מידת החומרה. הרב חנן ברנד
שאלה: חילול ה  תמורת הפסד כספי: יש לי תביעה משפטית נגד עמותה חרדית ויגרם חילול ה ניסיתי כבר בב"ד רבני. התביעה על סך 100000 ש"ח. מה אני צריך לעשות?
תשובה: אני חושב שאין מנוס. אם הודעת להם, תבעת אותם לדין תורה והם מסרבים לבוא, אתה יכול לתבוע אותם. הם גורמים לחילול ה' ולא אתה, אתה מציל את ממונך. אלא זה רק לאחר שהם יסרבו, ח אומרים שמי שתובעים אותו לבית דין והוא לא בא כותבים עליו כתב סירוב, והבית דין מרשה לתבוע אותו בבית משפט כללי. או גם אם מכריזים בריש גלי שלא רוצים לבוא, ואז לא צריך כתב סירוב.
שאלה: תרופות לתינוק לפסח: האם ויטמין D לתינוקות (של ד"ר פישר) כשר לפסח? כמו כן, לגבי טיפות ברזל לתינוקות האם מותר לתת אותם בפסח?
תשובה: אינני זוכר את הפרט הזה. בקופות חולים יצא חוברת על כל התרופות הכשרות לפסח, תסתכל שם. אם זה לתינוקות ואין בזה שום טעם, בדרך כלל אין בזה חשש של חמץ.
שאלה: קללה על מנהיג: האם מותר לקלל מנהיג יהודי או כל אדם אחר שהולך נגד חוקי התורה ופוגע בעם ישראל?
תשובה: כן, הרי כתוב "נשיא בעמך לא תאור" ודרשו ח "בעושה מעשה עמך", מי שלא עושה מעשה עמך, וחי חיי הפקרות אין עליו את המגבלה הזו. האם לעשות כן למעשה?
שאלה: אוכל של תוכים: יש לי אוכל של תוכים שהוא חמץ. האם אפשר לתת להם את האוכל הזה בפסח (מערב פסח ובפסח עצמו אני לא נוגע באוכל) ושהם יאכלו? אגב הם נמצאים אצלנו בסלון ואנחנו רואים את האוכל שלהם. יש לציין, שיש מאכל כשר לפסח לתוכים אבל יש לי צורך מאוד להישאר עם האוכל של כל השנה משום שהוא חסר וויטמינים והיא עכשיו בתקופה של דגירת ביצים.
תשובה: אין להשאיר בפסח חמץ בבעלותנו משום בל ייראה ובל יימצא. התוכים אינם בעלי החמץ אלא אנחנו לכן יש להחליף את החמץ במאכל כשר, כגון: קטניות וכדו'.
שאלה: בישול בתנור בחג: האם מותר להכין תבשילים (דגים, עופות וכו ) בחג, בתנור המופעל על טיימר? והאם בשעות בהן התנור כבוי בעזרת הטיימר, מותר לשנות את מעלות החום (להעלות או להנמיך) שלו לצורך שימוש כשהטיימר יפעיל אותו שוב במהלך החג?
תשובה: בחג אין שום בעיה לבשל בתנור על טיימר. וכשהתנור כבוי, מותר לשנות את מעלות החום.
שאלה: מוצרים שאינם חמץ: האם המוצרים הבאים הינם חמץ או סתמיים? בצק סוכר, צבע מאכל- נוזלי, אבקת סוכר, עמילן. האם צריך למכור מוצרים אלו או שניתן לסגור אותם בארון ולהשתמש לאחר החג?
תשובה: לגבי בצק סוכר, אם הוא רק מסוכר ומים ואין בזה שום דגן, אין בעיה. אך צריך לשים לב האם אין לזה תוספים. אני לא יכול לענות במדויק כיון שחסרים לי הנתונים. לגבי עמילנים, בדרך כלל עמילנים בארץ הם מתירס ולא מדגן, כי תירס גדל בארץ ואילו הדגן מגיע מייבוא. וכן בתרופות בארץ, בדרך כלל זה מעמילן תירס. ולכן אם סתם כתוב "עמילן", זה לא אומר שזה עמילן של חמץ, ואדרבא יש סבירות גבוהה שזה מתירס. עמילן מתירס, לכל היותר הנוהג לפי מנהג יהודי אשכנז צריך להחמיר שלא לאכול, אך לא צריך לבער את זה. דברים שיש בהם חשש צריך למכור, התורה חסה על ממונם של ישראל. רק מה שוודאי חמץ עדיף לבער.
שאלה: ביעור חמץ כשסוגרים את הבית: אנו לא נשהה בביתנו במהלך כל שבעת ימי החג, בכוונתי לנקות ולארגן את הבית, ביצענו מכירת חמץ, אך האם עליי להיפטר מכל החמץ שברשותי (אבקות מרק,פירורי לחם וכו, כמובן, שלחם לא יהיה)?
תשובה: סגירת הבית לכל הפסח אינה פוטרת מאיסור בל ייראה ובל יימצא. הבית הוא בבעלותו והחמץ ברשותנו. יש לנקות אפוא את הבית מכל החמץ ובלילה האחרון לפני עזיבתו לבדוק לאור הנר ולוודא שאין חמץ בבית. את המטבח צריך לנקות אך אין צורך להכשיר. אפשר להשאיר את הכלים במקומם. המכירה לגוי חלה רק ביום למחרת הבדיקה, נמצא שבליל הבדיקה הבית היה ברשתונו וחלה עלינו חובת בדיקה וניקוי כנ"ל. מה גם שלא מוכרים את הבית עצמו אלא רק את החמץ הנמצא במקומות מסוימים ועדיין נשארת חובת בדיקה על יתר המקומות. כמו כן, יש גם חיוב גברא לבדוק את החמץ, שחל על כל אדם, גם אם ביתו נמכר לגוי.
שאלה: אכילת צ יפס מטוגן בשמן: שאלתי היא האם יהודי אשכנזי רשאי לאכול צ יפס או תפוח אדמה המטוגנים בשמן אוכמניות או שמן הנחשב לקיטניות?
תשובה: לא שמעתי על שמן אוכמניות לבישול ואולי התכוונת לשמן חמניות, שהוא קטניות. יש מתירים לאשכנזי לאכול שמן קטניות אבל רוב האשכנזים אינם אוכלים שמן קטניות, ולכן לשיטת המחמירים, אסור לאכול צ'יפס שטוגן בשמן קטניות.
שאלה: חשש השקיה בשמיטה: האם מותר אחרי שטיפת הבית להפנות את המים לכיוון הגינה? זה הרבה יותר נח מאשר להכניס לחור באמבטיה.
תשובה: אם המים מכילים חומרים בודאי שאין מקום להחמיר, אולם גם בלא חומרים אם איננו מתכוון להשקות, והרי זה פסיק רישא דלא ניחא ליה שהתירו באיסור דרבנן, ובייחוד בשביעית דרבנן. בברכת התורה והארץ הרב יהודה הלוי עמיחי
שאלה: קימה בבוקר: ראיתי שאסור לדבר ואסור לגעת בשום דבר עד שנוטלים ידיים בבוקר. 1. האם מותר לכבות את השעון מעורר? 2. אני ישנה עם זקנה שמעירה אותי מוקדם ושואלת מה השעה? האם מותר לענות לה, במידה ואני מתכננת לקום עוד כמה דקות?
תשובה: 1. כן, מדובר בייחוד במאכלים או אברים פתוחים. 2. וודאי שאת יכולה לענות לה.
שאלה: בררת קטניות לפסח: אנו אוכלים אורז בפסח. ראיתי שצריך לברור אותו 3 פעמים קודם הפסח. האם גם עדשים אדומים, שעועית, חומוס צריכים ברירה שלוש פעמים לפני השמוש, האם כל סוגי הקטניות צריכים בדיקה זו?
תשובה: רק אורז צריך לברור שלש פעמים מחמת דמיונו לחיטה, אך שאר הקטניות אין צורך בכך. והמחמיר לבדוק את כל הקטיות שלש פעמים תבא עליו ברכה.
שאלה: סיר שבושל בו מקרונים ללא מים: סיר שבושל בו מקרונים ישירות (ללא מים) צריך ליבון?
תשובה: אם רוב תשמיש הסיר היה בבישול מקרונים ללא מים צריך ליבון אך אם רוב תשמישו היה בבישול רגיל ורק באקראי בישלו בו מקרונים ללא מים אין צורך בליבון ודי לו בהגעלה.
שאלה: הסבה בפסח כשלא נח: ההסבה לא נוחה לי. האם אני חייבת בכל זאת להסב?
תשובה: כן, כי זו חלק ממצות הפסח, ואפשר לדאוג לכך שההסבה תהיה נוחה.
שאלה: נגינת בנות בחתונה: האם מותר לשלוש בנות לנגן בגיטרה, חליל ומפוחית ליד הכלה, כשהרבה בנות שרות מסביבה לפני החופה, כאשר יש גברים שמסתכלים לפעמים, כדי לשמחה?
תשובה: אם אתם עושים את זה בצד, מי שבכל זאת בא, זה בעיה שלו. הוא לא צריך להיות שם, ולא בגללו, לא ישמחו את הכלה.
שאלה: בררת אורז על כלים של חמץ: בררתי אורז על כלי זכוכית וכלי חרסינה, הכלים לא כשרים לפסח. האם מותר לי לשמור את האורז לפסח?
תשובה: כיון שהשימוש היה בקר, ולא שייך בליעה (והכלי נקי), אין בעיה.
שאלה: כלי פלסטיק בפסח: האם צריך לזרוק כלי פלסטיק שהיה בהם אוכל לא כשל"פ אך הם נקיים?
תשובה: אין צריך לזרוק אבל יש לנקות אותו ולסגור בארון כדי שלא ישתמשו בו בפסח.
שאלה: ת לאוטובוס: נסעתי באוטובוס של אגד. הבאתי לנהג שטר של 100 והוא אמר שאין לו עודף להחזיר לי, ולבוא יותר מאוחר ואולי יהיה לו עודף. כשהגעתי לתחנה שבה הייתי צריך לרדת לא היה לו עודף, הנהג אמר משהו כמו "אין דבר". האם אני מחוייב לשלם את מחיר הנסיעה שלא שילמתי?
תשובה: אולי יש לנהג זכות כזו, והוא מוסמך בדברים קטנים כאלו לפעול כך.
שאלה: זרוע צמחונית בפסח: אני לא אוכלת בשר מטעמים אידיאולוגיים. חשוב לי מאוד לא לקנות אותו על מנת שלא לעודד את תעשיית הבשר, שמהווה צער בעלי חיים מחפיר. האם יש תחליף צמחוני לזרוע של קערת ליל הסדר?
תשובה: את יכולה לקנות, ולא לאכול. לא צריך להחמיר יותר מדי בזה. על הנושא הזה כתב מרן הרב זצ"ל את חזון הצמחונות. הרעיון הוא רעיון נכון, אנחנו שואפים שיהיה מצב בעולם שאנשים יכירו את זכותם של בעלי החיים. והמצב יחזור כפי שהיה אצל אדם הראשון עד נח, שלא הותר לאכול בשר. רק אני אומר שהיום שהאנושות נמצאת בדרגה נמוכה, לבוא עם המוסריות הזו ובגלל זה להימנע מאכילת בשר, הדבר הוא טוב אך עדיין לא "אכשר דרא". לא מתאים עדיין להתנהג כך. אם כי וודאי שזו מעלה, כפי שהיה את הנזיר הירושלמי ועוד בודדים שלא אכלו בשר. השאלה היא האם היום אנו במדרגה הזו. הרב זצ"ל כותב שאכילת בשר בדורנו זהו המס שבעלי החיים משלמים למין האנושי עד שיתעלה ויבין את זכותם, ואז נחזור למצב הקודם. השאיפה נכונה, רק שלעניות דעתי העיתוי עדיין לא מתאים.
שאלה: שמירת ברוגול לא מבושל לשימוש לאחר הפסח: האם מותר לשמור בורגול שלא בושל במשך הפסח (ע"מ להשתמש בו לאחר הפסח). כלומר, האם בורגול שלא בושל הוא חמץ?
תשובה: בורגול חשש חמץ. אי אפשר לאכול בפסח. מותר לכלול אותו במכירת חמץ.
שאלה: כשרות קינואה לפסח: האם קינואה כשרה לפסח? הכוונה לספרדים שאוכלים קיטניות ואורז.
תשובה: קינואה דינו ככל קטנית ואם יש עליו כשרות לפסח מותר לאוכלי קטניות לאוכלו. הרב בנימין בבמרגר
שאלה: מעבדות לחירות?: ברצוני לשאול שאלה, בנושא בני ישראל במצרים. בנ"י עבדו 400 שנה במצרים ואז הקדוש ברוך הוא הוציא אותם. למה דווקא אחרי 400 שנה, מה עשו בני ישראל, שלפני החירות, שלא יצאו מהעבדות? הם הרי עבדו 400 שנה עבודות פרך ואז ה הוציא אותם רק אחרי 400 שנה, ובגלל זה חוגגים? אני יודע שזה חשבונות שמיים. אבל יש תשובה למה דווקא 400 שנה? היה עדיף למות במקום לסבול עבודות פרך.
תשובה: ח המשילו את העבודה במצריים לכור היתוך. כאשר ישנו גוש מתכתי שמעורבים בו כסף עם סיגים מתכתיים, אם נרצה להפריד את הכסף המזוכך ולהוציא ממנו את הסיגים לא נוכל לעשות זאת אם לא נכניס אותו לכור האש. כך גם האדם באופן פרטי והאומה באופן כללי. עיננו רואות שכאשר מגיעים ייסורים הם גורמים להתעלות ולהזדככות. אחת הסיבות לכך תובן על פי המשל. כאשר איננו מתוקנים מעורבים בנו הרבה פגמים, ואנו מתרגלים אליהם עד שהם כלל לא מפריעים לנו, הם נעשים כביכול חלק ממנו. כאשר באים על האדם ייסורים הם גורמים לו לזעזוע ולחשיבה מחודשת על מטרתו בעולם וכד' ואז הוא בוחן את עצמו ומקבל החלטות חדשות לגבי המשך חייו. כתבתי כאן נקודת מבט מסויימת, אמנם ודאי קיימים סיבות והסברים נוספים לשאלה כיצד הייסורים גורמים לזיכוך ולהתעלות, בכל אופן,מה שודאי ברור הוא שלאחר השיעבוד במצריים והיציאה משם נתעלנו לדרגה חדשה שלא היתה לנו קודם, ולכן דוקא שם נעשנו לעם. אוסיף רק שגם במציאות הטבעית אנו רואים שזהו הסדר. לפני לידת תינוק ישנם חבלי לידה, ואף לפני שהזרע צומח והופך לאילן עליו להירקב באדמה, ורק לאחר שנהרסה הקומה הקודמת הקטנה יכולה להיבנות הקומה הגדולה והרחבה. אגב, בני ישראל עבדו במצרים 210 שנה. הרב יאיר וסרטיל
שאלה: חילבה במיקסר לא מוטבל: אבי קנה מיקסר חדש (שיוצר ע"י גוי) וטחן בו לפני שהטבלנו פירקנו והרכבנו אותו. הוא הכין כמות גדולה של חילבה. 1. האם מותר לי לאוכלו? 2. האם מותר לשמור אותו במקפיא בפסח? (במרכיבים שלו אין חמץ אך הכלים שבהם הכינו אותו לא היו כשר לפסח)
תשובה: 1. כן, אוכל שבושל בכלי הצריך טבילה ללא טבילה לא נאסר. 2. כן.
שאלה: קפה בפסח: האם חייבים להחליף קופסת קפה נס קפה לפסח?
תשובה: קפה כשר לפסח שהיה פתוח במטבח, ולא נזהרו שלא יכנס חמץ לתוך הכלי, אין להשתמש בו בפסח ויש לשמור אותו עד לאחר פסח.
שאלה: כשרות במוצרים קנויים: בשבועות האחרונים הרב כתב בעיתון "בשבע" על הכשרי רבנות רגילה שאינם מספקים. רציתי לשאול מה לגבי מוצרים סגורים שיש עליהם הכשר של רבנות (מקומית או ראשית)?
תשובה: ככלל כאשר רבנות מוסמכת ומוכרת חתומה על מוצר שהוא כשר - אפשר לסמוך עליה.
שאלה: כיצד גדלים בתורה?: אני יודע שהשאלה היא חובקת עולם, אבל בכל זאת : כיצד גדלים בתורה, כלומר, מה צריך לעשות כדי לגדול בתורה? (כגון: איזה ספרים יש ללמוד, וכו )
תשובה: זה שאלה כללית מאוד, וקשה לענות בצורה חד משמעית. לגדול בתורה זה עניין של השקעה של שנים. אדם צריך להשקיע ולא להתעסק בדברים אחרים. המגמה צריכה להיות לעבור וללמוד ש"ס ופוסקים, בעיון והיקף, ולאסוקי שמעתא אליבא דהילכתא. זה עבודה של שנים. קודם כל אדם צריך לגמול בדעתו את חשיבותה של התורה, ולהחליט להקדיש את חייו למטרה זו. לימוד התורה דורש את ריכוז כל כוחות האדם והחשיבה שלו. הנצי"ב כותב בתשובות שאדם לא יכול לגדול גם בתורה וגם במדעים אחרים (לדוג' גם גדול בתורה וגם פיסיקאי גדול). אלא צריך קודם כל לעלות במעלות התורה, ואחר מכן יתמסר בתחום הספציפי הזה. 2 הדברים יחד זה לא ילך. כמובן, לא להתפנות לדברים בטלים בעולם. בקיצור, לגדול בתורה צריך מאמץ והתמסרות מוחלטת!!!.
שאלה: ירק שטיבולו במשקה: שטפתי ירקות ולא ניגבתי. לאחר מכן חתכתי מהן סלט. האם עלי ליטול ידי לפני שאוכל ממנו?
תשובה: צריך ליטול גם אם אוכל בכפית. אמנם בד"כ אוכלים סלט בסעודת לחם ולכן ממילא נוטלים ידים. הרב רואי מרגלית.
שאלה: כיבוי גז על ידי מים: השנה פסח נופל במוצ"ש. לפי מה שהבנתי מותר להעביר אש אבל על מנת לכבות צריך לשים סיר עם מים שירתחו, יעלו ויכבו את הגז. לפני כמה שנים קרה לי שהמים לא עלו, מה עושים במצב כזה? והאם צריך להוסיף עוד משהו למים על מנת שיגלשו ויכבו את הגז?
תשובה: הייתי מציע לכל מי שמתכנן לכבות את הגז על ידי קומקום מים, שיעשה נסיון ביום חול השבוע קודם החג, וידע באיזה זווית זה מסתדר, כמה כמות מים וכו'. או יש דעה שאם מכבה את הגז, לא על ידי הברז הישיר אלא על ידי הברז הראשי שמחוץ לבית, וזה פחות מגרמא וזה מותר. הגז הנמצא במיכל, נמצא במצב צבירה אחר, ויש כמה וכמה מטרים של צינור בדרך, ואין לזה שום קשר לגז שיוצא ליד הסיר.
שאלה: שימוש בכלים לא מוטבלים: 1. האם מותר לשתות בבית הסבתא בכוס לא מוטבלת? 2. האם מותר להציע לשכנה מאכל שבושל בכלי שלא הוטבל?
תשובה: 1.לכתחילה לא ישתה, אלא אם כן אין ברירה ואז יסמוך על השיטה שזה דין בבעלים ולא במישהו אחר. הכי טוב, לשתות בכוס חד פעמית. 2.האוכל לא נאסר.